नई दिल्ली (आईएएनएस)। मशहूर एयरलाइन कंपनी जेट एयरवेज ने मंगलवार को नई दिल्ली और ढाका के बीच चलने वाली अपनी नई और दूसरी फ्लाइट सर्विस शुरू की है। एयरलाइन कंपनी ने मंगलवार को एक बयान में कहा कि यह नई फ्लाइट सप्ताह में चार दिन सोमवार, मंगलवार, बुधवार और शनिवार को चलेगी। कंपनी ने कहा, 'इस नई फ्लाइट की शुरुआत मंगलवार से हो चुकी है, अब सफर के दौरान लोगों के पास ज्यादा विकल्प होंगे। आगे कंपनी ने यह भी बताया कि दिल्ली के आलावा बंगलुरु, कोइम्बतुर, चेन्नई, हैदराबाद, जयपुर, लखनऊ और पुणे से भी ढाका की फ्लाइट शुरू होने की उम्मीद है।